ISANDA LAUAS
Tere tulemast saatesse!
Meie saates räägib iga kord erinev mees oma loo.
Seekordne külaline on Jumala Sõnaga tuttav
pikuti ja laiuti.
Tere tulemast Väinö Hotti! - Tänan!
Sa sündisid Savos. Kus täpsemalt ja millises peres?
Haukivuori oli mu sünnikoht, kus sündisin taluniku perre.
Meid oli 4 last ja isa pidas hommiku ja õhtu hardushetki.
Jumala Sõna viljelemine oli meie peres tähtsal kohal.
Meil olid ka omad osaduslikud kooskäimised.
Haukivuorel oli kirikuhärraks Eino Tanio, kes oli usus väga tuline.
Kodus saime lisaks Jumala Sõnale rikastatud ka vaimulike lauludega.
Õppisin seal ära mitmed vaimulikud laulud.
Märkasin, et kui tuli kõige raskem aeg ja olin üksi,
siis need vanad, head kirikulaulud toitsid ja lohutasid mind.
Sealt sain head tuge.
Mainisid, et kirikuhärra oli usus tugev ja tuline.
Sel oli selle piirkonna jaoks suur mõju. Kas seal oli ka ärkamist?
Eks need 50'ndad olidki ärkamise aeg.
Räägiti, et tollal oli seal 40-50 asjaarmastajast jutlustajat,
nii, et kirikuhärral oli abilisi küllaga.
Usun, et tänu sellele,
et neid asjaarmastajatest jutlustajaid oli palju, kes põlesid vaimus,
siis nende hulk avaldas ka suurt mõju.
Jah.
Osaliselt räägib sellest see, et paigad täitusid kuulajatest.
Oli nälg ja janu Jumala Sõna järele.
Inimesi polnud palju vaja teavitada - nad tulid ise teenistustele.
See oli väga viljakas aeg.
Üles kasvades ja umbes 20-aastaseks saades,
algas su elus nn. "must periood".
Jah. Hoolimata sellest, et Jumala Sõna oli mulle väga tuttav,
isa oli pühapäevakooli õpetaja ja külavanem,
ning ka ma ise olin vahel pühapäevakoolis õpetaja,
siis seesmiselt need usuasjad ei avanenud mu jaoks.
Need olid mu jaoks võõrad.
Sellega kaasnes ka hingeline ja vaimne pimedus.
Selleks võis olla 2 põhjust.
Esiteks tajusin sisimas, et olen igavikuline olend.
Kogesin seda väga sügavalt.
Teisalt aga ei tundnud ma Jumalat, kes oli selle kõik loonud.
Rääkimata sellest,
et oleksin tundnud Jeesust oma Lunastajana.
Piibel aga seob need kaks ühte - Isa ja Poja tundmise.
See, et pidasin end igavikuliseks olendiks,
aga samas ei tundnud Jumalat,
viis mind suurde pimedusse.
Ajaliselt mõjutas pimedust see,
et ma olin 21 aastane ja mul polnud ametit.
Samas oli suur tahe ameti osas selgusele jõuda.
Ma ei mäleta, millal see juhtus,
aga mingis olukorras meenus mulle "Jumala telefoninumber".
Psalmides 55 on öeldud:
"Hüüa mind appi hädapäeval, ja ma tahan sind aidata,
ja sa pead mind austama."
Mul polnud mingit usku, aga ma ütlesin:
"Jumal, kui Sa oled olemas
ja kui Sa tead, et mu südames on tõeline häda,
siis aita mind."
Jumal vastas sellele palvele väga tähelepanuväärsel moel.
Olin ühe mehega tegemas küttepuid,
kui korraga tajusin oma südames Jumala häält:
"Tule sinagi mu viinapuuaeda!"
Kohe samal hetkel pimedus kadus.
Tundsin, kuidas üks uus element - usk täitis mind.
Uus element ehk usk täitis mind.
Olin varem laulnud ühte vaimulikku laulu,
mis pulbitses nüüd mu südames.
See laul pulbitses terve õhtu mu südames, kõlades nii:
"Mis imeline õnn, mille usk endaga kaasa toob,
kui iseennast annan ja Jeesuse omaks saan."
Sellest alates pöörasin oma elus uue lehekülje.
Tuli uus elu ja ma kogesin, et see uus element, usk, tuli mu sisse.
Kindlasti mõjutasid seda kõike ka su esivanemate palved,
mis mõjusid pimedatel hetkedel, kui olid lootusetus olukorras.
Ja ka su palve, mida palusid: "Jumal, ilmuta end mulle!",
see oli ju ka mõeldud südamest.
Jah. See juhtus 11. oktoobril 1961, ehk üle 50 aasta tagasi.
Jumal on olnud ustav.
See oli esimese armastuse hetk
ja see on kindlasti muutunud veelgi sügavamaks Tema Sõna läbi.
Siis sa läksid vaimulikule tööle ja olid pikka aega noortejuht.
Jah. Ma lõpetasin Kauniaise kooli 1966 aastal
ja olin paaris koguduses pikemat aega noortejuhiks.
Algul Ylöjärvel ja alates 1975.a Juuka koguduses.
Kokku tegin noortetööd veerand sajandit ehk 25 aastat.
Mainisid Muromaa nime.
Kas su teel on olnud neid, kes on su usku kasvatanud
ja milliseid nimesid sa tahaksid nimetada?
Neid on päris palju, keda võiks nimetada.
Nad on pigem nõuandjad.
Nad on olnud tublid, harides mind omal moel usuelu alal.
Nad avardasid mu usuelu.
Kui neid loetlema hakata, siis Luter on esikohal.
Vaatamata sellele, et ma ei teeni Luterit,
näen seda, et ta on olnud omal ajal Jumala relv siin maal.
Siis professor Tiililä, Saarnivaara, Muromaa, Eino J Honkanen,
Paavo Ruotsalainen.
Siis Toumenoksalt olen saanud hästi palju.
Ruotsalaiselt ja Roseniuselt sain Elu Leiba.
Ka Tapio Nousiainen on mulle palju andnud.
Pean mainima veel Jumala tunnistajat Risto Santalat.
Välismaalastest jutlustajate kuningas Spurgeon
ja ka David Pawson.
Seda toitu on tulnud mitmelt poolt
ja ma olen kõigile neile tänulik.
Sul on nägemus Jeesuse ühtsest kogudusest.
Räägi sellest.
Sellest on lihtne rääkida.
Jeesus ütleb Johannese 3. peatükis,
et Ta annab meile uue käsu armastada teineteist,
kuna sellest tuntakse meid Tema jüngritena,
kui meie vahel on armastus.
Mis aga puudutab maailma evangeliseerimist,
siis Johannese 17 ptk's ütleb Jeesus:
"Ma palun, et nad oleksid minus,
nagu mina olen Sinus, Isa ja Sina minus,
et nad oleksid täiesti üks ja seda nähes maailm usuks meisse."
See on tähtis asi.
Maailm ei usu ju evangeeliumit, kui kogudus on killustatud.
Teine asi, mida peab meeles pidama,
on see, et Püha Vaim ühendab, aga kuri vaim Diabolos lõhub laiali.
See on loogiline.
Need on Jeesuse sõnad
ja apostlid annavad selle väeliselt edasi.
Kui me ennist vestlesime,
siis ütlesid, et selle usu tuumaks on 3-jalaga pink või 4-jalaga laud.
Mida sa nendega öelda tahad?
Võib ju mõelda, et 3-jalaga pink on natuke kipakas,
aga seda mitte vaimulikus mõttes. Seal on see piisavalt tugev.
Võtame 3 asja.
Esiteks tuli.
Jeesus ütles: "Tuld ma olen tulnud heitma maa peale."
Teine on veri.
Kui me käime valguses, siis meie vahel on üksmeel
ja Jeesuse veri puhastab meid kõigest patust.
Kolmas asi on vesi.
See tuleb Roomlaste 6 ptk'st ja Piibel ütleb ka selgelt:
"Kõik, kes te olete ristitud Kristusesse."
Siin ei räägita mingist kombetalitusest,
vaid kui olete ristitud Jeesuse nimel, olete riietatud Jeesuse rüüga.
Kokkuvõtteks on need kolm jalga tuli, veri ja vesi.
Neist ei saa kuidagi loobuda, või neid kõrvale jätta.
Apostlite tegude raamatust 2:42 võime aga võtta 4-jalaga laua mudeli.
Selles räägitakse algkogudusest.
Nad püsisid apostlite õpetuses, omavahelises ühtsuses,
leivamurdmises ja palves.
Ehk siis: apostlite omavaheline ühtsus,
leivamurdmine, apostlite õpetus ja palve.
Need elemendid peaksid olema kõikide kogunemiste
keskseteks asjadeks.
Muidu laud ei seisa püsti.
Nagu sa ütesid, mida Diabolos teeb, et ta on need jalad ära lõhkunud.
Seepärast on ka Soomes olnud kristlik põld pikalt killustatud.
On tähelepanuväärne,
et 15 aastaga on eraldiseisvate kristlike kogukondade arv
kahekordistunud.
Siin pole eriti positiivseid märke ühekssaamise kohta.
See killustumine jätkub.
Samas ei tohi unustada, et Kuradil on siin oma taktika -
lammutada ja valitseda!
Sa rääkisid ühtsusest.
Me rääkisime enne ka verest ja vere tähendusest selles ühtsuses.
See on tähtis asi.
Me teame seda laulu "Kolgata veres on vägi".
See on tore laul.
Ja ühtpidi võikski ju vaid keskenduda ühele vere omadusele - puhastusele.
Tavaliselt ongi kristlastel Jeesuse vere kohta vaid teadmine,
et see puhastab.
See on tõsi. See puhastab ja see on tähtis asi.
See kaasneb usuletuleku ja uuestisünniga.
Aga on veel ka teine asi, mis tuleb esile harvem
ja selleks on pühitsus.
Veri pühitseb.
Pange tähele -
omas väes ja oma vahenditega on puhastumine inimesele võimatu.
Aga pühitsus?
See on ka võimatu.
Aga pange tähele -
veri toob lahenduse, nii puhastuse kui pühitsuse vallas.
Kolmas asi, mille veri lahendab, on ühtsus.
See habras ühtsus
leiab samuti lahenduse Jeesuse veres.
Vere tagasilükkamine puhastusest, pühitsusest või ühtsusest
on saatusliku kaaluga.
Heebrea kirja 10 ptk räägib sellest,
kuidas nende peale tuleb karm karistus,
kes tallavad jalge alla Jeesuse vere.
Kui palju aga sellest kaasajal räägitakse,
et kui lükkad tagasi puhastuse,
tallad sellega jalge alla ka Jeesuse vere.
Kui lükkad tagasi pühitsuse, tallad sellega jalge alla Jeesuse vere.
Kui lükkad tagasi ühtsuse, tallad sellega jalge alla Jeesuse vere.
Sa oled olnud usklik oma 50 aastat.
Oled uurinud Piiblit, tungides selles üha sügavamale
ja samal ajal oled jälginud ka ühiskonnas toimuvat.
Kuhu suunas see on liikunud?
Mida sa selle kohta ütled?
Kogu maailma olukord tervikuna on äärmiselt märkimisväärne.
Kõik, mida Piibel on ennustanud, on täide läinud.
Iisrael on "aja kell" ja me võime selle järgi otsustada,
milline aeg ööst praegu on.
Samuti ka usklike olukord.
Mõned võivad mõelda, et Soomes läheb kõik hästi;
et meil on neid vaimulikke ühtsusi päris palju.
Koguduse olukorda aga saab mõõta eri viisidel.
Saame mõõta sellega, kui palju inimesi seal käib,
kui palju käiakse armulaual
või kui innukad ollakse ühistegemistes.
Keegi ütles, et parim viis või vahend koguduse olukorra mõõtmiseks,
on kraadiklaas.
See on just see, mida Jeesus ütles:
"Sellest tuntakse minu jüngreid, et nendel on omavaheline armastus."
Jaakko Haavio rääkis kord, et kui Titanic lähenes jäämäele,
siis see lähenemine oli näha ka kraadiklaasi järgi.
Mida lähemale jäämäele jõuti, seda enam kraadi näit langes.
Kristlaskonnas on täheldatud sama nähtust.
Kristlaskonnas ja koguduses näitab see kraadiklaas madalaid näite.
See näitab seda, et läheneme antikristlikule ööle.
See on väga tõsine märk.
Ka sellega saab mõõta koguduse olukorda,
kui tuline on armastus üksteise suhtes.
Keegi on öelnud: "Koguduses peaks olema kraadiklaas,
mille osas, kui see langeb teatud kraadid allapoole,
tuleb peatuda ja uurida, kas kusagil on tehtud viga?"
Professor Osmo Tiilila ütles kunagi,
et kirik peab pidevalt kontrollima oma liikumisteed.
Mitte maailma, vaid Piibli järgi.
See on kompass ja kaart,
mille järgi kirik peaks kontrollima oma liikumisteed.
See ei puuduta ainult Luteri kirikut, kes on Jeesuse unarusse jätnud.
See puudutab ka väikeseid vaimulikke ühendusi.
Samuti ka üksikkristlasi,
sest Psalmides 139 on head salmid, mille järgi tasub tihti palvetada.
"Oh Jumal, uuri mind ja tunne ära mu süda!
Katsu mind läbi ja tunne ära mu muremõtted!
Vaata, kas ma olen valuteel ja juhata mind igavesele teele!"
Enne saate lõppu tahaksin rääkida ka lõpuajast ja prohvetitest.
Kuhu ja kuidas oleme minemas,
kui teame, et mingis punktis tuleb meil otsustamise koht.
Sa rääkisid Iisraelist ja "aja kellast"- kuidas selle vaimulikkusega on?
Lõpuaegade käsitluses on 2 liini.
Esimene nägemus on see, et Jeesus tuleb siis,
kui maailm on piisavalt kristlik.
Kui see on kristlik, siis Jeesus tuleb siia.
Siis toimub Jeesuse teine tulek.
Teine, vastupidine nägemus on,
et Jumalariik ei tule siia rahuliku arengu kaudu,
vaid katastroofi kaudu.
Sellest rääkis ka Taaniel,
kui ta viskas kivi vastu sammast ja see murdus.
Erik Sauer kirjutab oma raamatus:
"Jeesus ei tule veel mitte sellepärast, et maailm pole veel küllalt kristlik,
vaid Ta ei tule veel sellepärast,
et maailm pole veel piisavalt jumalatu."
Sellest kirjutab ka Luuka 18:8
"Kui Inimese Poeg tuleb, kas Ta leiab usku maa pealt?"
Aapeli Saarisuo kirjutab selle kohta: "Kas Ta leiab ustavust maa pealt?"
Mitte usku ja religioossust, aga usku ja ustavust Jeesuse vastu.
Seda ei leita, ehk õiget kristlust ei leita.
Mis tõenäoliselt tegelikkuses juhtuma hakkab?
See tähendab seda, et sellega on seotud Antikristuse tulek,
kellest räägib Ilmutuse raamat.
Ehk siis ilmub seadusetu inimene.
Paulus kirjutab, et Jumal saadab võimsa eksituse,
kuna inimesed pole tõde vastu võtnud.
See on usklike jaoks väga tähtis tähele panna,
et nad käiksid tões.
Jeesus palvetab Johannese 17 ptk's ja ütleb:
"Sinu Sõna on tõesti tõde."
Selle aja ärataganemine ilmnebki taganemises Jumala Sõnast.
Väga tähtis ajamärk on see,
et tahetakse eraldada evangeeliumi kuulutus õpetusest,
ehk eraldada evangeeliumi kuulutus Jumala Sõnast.
See on eriti tõsine ja raske eksitus.
Kui evangeeliumi kuulutatakse ilma Jumala Sõnata,
siis kuulutatakse seda ilma Jeesuseta.
Siin on küsimus teisest evangeeliumist,
mille eest Paulus hoiatab Galaatia kirja 1 ptk's.
Jumala Sõna peab tänapäeval jagama
ja seda tuleb kuulutada kaheteralisena,
ehk seaduse ja evangeeliumi teraga.
Milline oleks sinu meelest see palve,
mida kristlased Soomes peaksid paluma?
Mille pärast sina palvetad?
Kui mõtleme koguduse õpetuse peale,
peaks palve "Sinu riik tulgu", olema meie kõige tähtsaim palve.
Sellega me ei palu omaenese hea käekäigu pärast,
vaid Jumalariigi hea käekäigu pärast.
Ütleksin, et kristlaskond jaguneb selles asjas kaheks.
On neid, kes on Jumalariigi kristlased -
inimesed, kes paluvad südamest: "Sinu riik tulgu!"
Teine on lahkusu kristlus, mis ütleb: "Ainult meie oleme õiged."
Seal ei saa paluda kogus südamest: "Sinu riik tulgu!"
Luter ütles: "Kui ka üksainus siiras usklik palub: "Sinu riik tulgu",
siis Jumal vastab taevast:
"Tõesti see sündigu nii maailma ja Kuradi tahte vastu."
See on Meie Isa Palves raske koht inimestele,
eriti üksikisiku jaoks,
et teha Jumala tahte järgi.
Teisiti öeldes - Jumalal on plaan üksikisiku jaoks,
aga see ei ole lihalikule loomusele vastuvõetav.
Inimene tahab just olla mugavustsoonis.
Siin tekibki vastuolu, kus palutakse: "Jumal, Su tahe sündigu!",
aga samas ei tehta selle järgi.
Kes on andunud Jeesusele,
need kuulevad ja järgivad Jumala Sõna.
Nüüd aga ütle palun vaatajatele,
mida Püha Vaim su kaudu öelda tahab.
Jeesus ütles,
et teie Tema jüngriks olemist tuntakse selle järgi,
et teil on omavaheline armastus.
Siin ei räägita üldisest armastusest
ega ka sõprade vahelisest armastusest
või peresisesest armastusest,
vaid usklike omavahelisest armastusest.
Jeesus ütles, et see on usklike tunnusmärk.
Roomlaste 5 ptk's on kirjas,
et Jumala armastus on valatud meie südametesse
Püha Vaimu kaudu, kes meile on antud.
See on välja valatud armastus.
Johannese kiri ütleb,
et armastus on Jumalast ja Jumal on armastus.
Kui me armastame Jumalat, siis me armastame ka oma vendi.
Need asjad kuuluvad ühte.
Tänapäeval on neid raske ühendada, aga Piibli järgi on need samad.
Kui me armastame Jumalat, siis me armastame ka oma vendi.
Siinkohal pange tähele,
et kõik usklikud on Jumala pere liikmed
ja nad kuuluvad samasse punti, kelle peaeesmärk on taevane kodu.
Aitäh, Väinö, selle palve eest!
Sellest vestlusest sinuga
õhkub mu jaoks eelkõige Jumala soojust,
mis tuleb esile nende sõnade kaudu.
Need sõnad saavad oma soojuse ja väe Piiblist,
ehk Jumala Sõnast.
Soovin, et kogu su töö, mida sa teed Savos ja interneti kaudu,
võiks levida kogu maailmas,
viies edasi seda sama sõnumit, millest täna rääkisime.
Et saaks reaalseks see, et me oleksime üks!
Aitäh!
Kui soovid toetada Eesti TV7 tööd, helista 900 1777 (Kõne hind 7 eur'i)
või anneta pangaülekandega, leides me andmed www.tv7.ee Aitäh!
Tõlge: Raul Jürimaa